Йордан Стубел
Дървари

chitanka.info

Тръгнали са дървари,

двама-трима другари,

да отидат в гората,

да напълнят колата

със върлини дъбови

и със трупе букови.

Сечището стигнали,

грозна врява дигнали.

Секли, колко секли,

седнали, па рекли:

„Умната, полечката,

да не чуе мечката,

че със свойте дѐчета,

седем-осем мечета,

гледай, че довтасала

и ни поизпасала

старата брадица

като стрък тревица.

Че къде се дяваме

и за присмех ставаме

във селото кьосави,

със оплюти носове.

Бабите ще плачат,

няма да ни рачат.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.